CELEX: 62015TB0522
Language: hu
Date: 2015-12-15 00:00:00
Title: T-522/15. sz. ügy: A Törvényszék 2015. december 15-i végzése – CCPL és társai kontra Bizottság („Ideiglenes intézkedés — Verseny — Kartellek — Kiskereskedelmi értékesítésre szolgáló élelmiszer-csomagolás — Bírságot kiszabó határozat — Bankgarancia — A végrehajtás felfüggesztése iránti kérelem — Fumus boni iuris — Sürgősség — Az érdekek mérlegelése”)

29.2.2016   
            
            
               HU
            
            
               Az Európai Unió Hivatalos Lapja
            
            
               C 78/20
            
         A Törvényszék 2015. december 15-i végzése – CCPL és társai kontra Bizottság
   (T-522/15. sz. ügy) (1)
   
   ((„Ideiglenes intézkedés - Verseny - Kartellek - Kiskereskedelmi értékesítésre szolgáló élelmiszer-csomagolás - Bírságot kiszabó határozat - Bankgarancia - A végrehajtás felfüggesztése iránti kérelem - Fumus boni iuris - Sürgősség - Az érdekek mérlegelése”))
   (2016/C 078/30)
   Az eljárás nyelve: olasz
   
      Felek
   
   
      Felperesek: CCPL – Consorzio Cooperative di Produzione e Lavoro SC (Reggio Emila, Olaszország), Coopbox group SpA (Reggio Emilia), Poliemme Srl (Reggio Emilia), Coopbox Hispania, SL (Lorca, Spanyolország), Coopbox Eastern s.r. o. (Vágújhely, Szlovákia) (képviselők: S. Bariatti és E. Cucchiara ügyvédek)
   
      Alperes: Európai Bizottság (képviselők: kezdetben F. Jimeno Fernandez, A. Biolan és P. Rossi, később F. Jimeno Fernandez, P. Rossi és L. Malferrari meghatalmazottak)
   
      Az ügy tárgya
   
   Az EUMSZ 101. cikk és az EGT-Megállapodás 53. cikke alkalmazására vonatkozó eljárásban (AT.39563 – Kiskereskedelmi értékesítésre szolgáló élelmiszer-csomagolás) hozott, 2015. június 24-i C(2015) 4336 final bizottsági határozat végrehajtásának azon részében való felfüggesztése iránti kérelem, amelyben az a felpereseket a velük szemben kiszabott bírságok összege azonnali végrehajtásának elkerülése feltételéül bankgarancia alapítására vagy ezen összeg előzetes befizetésére kötelezi.
   
      A végzés rendelkező része
   
   
               1)
            
            
               A Törvényszék a felperesek – a Consorzio Cooperative di Produzione e Lavoro SC, a Coopbox group SpA, a Poliemme Srl, a Coopbox Hispania, SL és a Coopbox Eastern s.r. o. – arra történt kötelezését, hogy a velük szemben az EUMSZ 101. cikk és az EGT-Megállapodás 53. cikke alkalmazására vonatkozó eljárásban (AT.39563 – Kiskereskedelmi értékesítésre szolgáló élelmiszer-csomagolás) hozott, 2015. június 24-i C(2015) 4336 final bizottsági határozat 2. cikkében kiszabott bírságok azonnali végrehajtásának elkerülése érdekében az Európai Bizottság javára bankgaranciát alapítsanak, a következő feltételekkel függeszti fel:
               
                           —
                        
                        
                           a felperesek a jelen végzés kézbesítésétől számított három hónapon belül, majd pedig az ügy érdemére vonatkozó határozat meghozataláig háromhavonta, továbbá minden olyan esemény bekövetkezésekor, amely a rájuk kiszabott bírságok kifizetésére való jövőbeli képességüket befolyásolhatja, írásban részletes jelentést terjesztenek a Bizottság elé a CCPL-csoport szerkezetátalakítási tervének végrehajtásáról és az e csoport eszközeinek akár e terv végrehajtásával történt, akár e terven „kívüli” eladásából származó bevételekről;
                        
                     
                           —
                        
                        
                           a felperesek a Bizottságnak 5 millió eurót fizetnek, amint az említett eladásokból keletkező bevétel eléri ezen összeget, valamint a Refincoop SpA-ban, az Erzelli Energia Srl-ben és a Smec Srl-ben fennálló részesedéseik tervezett eladásából származó teljes bevételt is befizetik a Bizottságnak, amint e bevétel megvalósul.
                        
                     
         
               2)
            
            
               A költségekről a Törvényszék jelenleg nem határoz.
            
         
      (1)  HL C 354., 2015.10.26.